Tehnicianul belgian Vincent Kompany este aproape de a semna cu Bayern Munchen, a afirmat Karl-Heinz Rummenigge, membru al Consiliului de Supraveghere al clubului german, într-un interviu acordat pentru Sky Italia
El a subliniat că mai sunt câteva ultime detalii de rezolvat în acest sens.
"Directorul nostru sportiv l-a ales pe Kompany, nu este încă oficial, dar mai sunt doar câteva detalii finale de stabilit", a explicat Rummenigge, într-un interviu acordat Sky Italia.
Contactul dintre cele două părţi, a spus el, a fost facilitat de Pep Guardiola. Antrenorul echipei Manchester City, care a trecut pe la Bayern (2013-2016), îl cunoaşte bine pe Kompany, care a fost căpitanul celor de la City între 2013 şi 2019. "Ne-a dat o mare mână de ajutor. L-a avut căpitan la City şi l-a urmărit şi când a fost la Burnley", a declarat Rummenigge.
Potrivit presei germane, s-a ajuns la un acord de principiu între Kompany şi Bayern, dar şi cu conducerea lui Burnley, cu care antrenorul belgian este sub contract până în vara anului 2028.